Koma Berenikidai

Koma Berenikidai – silpnas meteorų srautas, kurio radiantas yra Berenikės Garbanų žvaigždyne (Coma Berenices). Šis meteorų srautas aktyvus gruodžio 8 d. – sausio 23 d. Kada konkrečiai Koma Berenikidai pasiekia maksimumą, nėra aišku, veikiausiai jis būna tarp gruodžio 20-29 d. Tuo metu srauto radiantas yra α=165°, δ=+30°. Meteorai skrieja greit – greitis siekia 65 km/s.Michael D. Reynolds. Falling Stars: A Guide to Meteors and Meteorites. Stackpole Books, 2001, p. 47.

Koma Berenikidai aptikti, vykdant „Harvardo radijo meteorų projektą“. Kad egzistuoja toks meteorų srautas, 1959 m. nustatė Richard Eugene McCrosky ir A. Posen.

Nors šis meteorų srautas itin silpnas, meteorų nufotografuota JAV bei tuometinėje Tarybų Sąjungoje.

 Išnašos 

Kategorija:Meteorų srautai